CELEX: 62012CN0279
Language: el
Date: 2012-06-04 00:00:00
Title: Υπόθεση C-279/12: Αίτηση για την έκδοση προδικαστικής αποφάσεως, την οποία υπέβαλε το Upper Tribunal (Ηνωμένο Βασίλειο) στις 4 Ιουνίου 2012 — Fish Legal, Emily Shirley κατά The Information Commissioner, United Utilities, Yorkshire Water και Southern Water

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/9
            
         Αίτηση για την έκδοση προδικαστικής αποφάσεως, την οποία υπέβαλε το Upper Tribunal (Ηνωμένο Βασίλειο) στις 4 Ιουνίου 2012 — Fish Legal, Emily Shirley κατά The Information Commissioner, United Utilities, Yorkshire Water και Southern Water
   (Υπόθεση C-279/12)
   2012/C 250/17
   Γλώσσα διαδικασίας: η αγγλική
   
      Αιτούν δικαστήριο
   
   Upper Tribunal
   
      Διάδικοι στην υπόθεση της κύριας δίκης
   
   
      Εκκαλούντες: Fish Legal, Emily Shirley
   
      Εφεσίβλητοι: The Information Commissioner, United Utilities, Yorkshire Water και Southern Water
   
      Προδικαστικά ερωτήματα
   
   
      Άρθρο 2, παράγραφος 2, στοιχείο β', της οδηγίας 2003/4/ΕΚ
       (1)
   
   
               1)
            
            
               Κατά την εκτίμηση του ζητήματος αν ένα φυσικό ή νομικό πρόσωπο «εκτελεί δημόσια διοικητικά καθήκοντα δυνάμει του εθνικού δικαίου», εφαρμοστέο δίκαιο είναι το εθνικό και η ανάλυση γίνεται σε καθαρά εθνικό επίπεδο;
            
         
               2)
            
            
               Σε περίπτωση αρνητικής απαντήσεως στο ανωτέρω ερώτημα, ποια κριτήρια του δικαίου της Ένωσης μπορούν να χρησιμοποιηθούν προκειμένου να κριθεί αν:
               
                           i)
                        
                        
                           τα επίμαχα καθήκοντα είναι, κατ’ ουσία, «δημόσια διοικητικά»;
                        
                     
                           ii)
                        
                        
                           η εθνική νομοθεσία έχει πράγματι αναθέσει τέτοια καθήκοντα σε αυτό το πρόσωπο;
                        
                     
         
      Άρθρο 2, παράγραφος 2, στοιχείο γ', της οδηγίας 2003/4/ΕΚ
   
   
               3)
            
            
               Τι σημαίνει η φράση «υπό τον έλεγχο φορέα ή προσώπου που εμπίπτει στο άρθρο 2, παράγραφος 2, στοιχεία α' ή β'»; Συγκεκριμένα, ποια είναι η φύση, η μορφή και ο βαθμός του απαιτούμενου ελέγχου και τα κριτήρια που μπορούν να ληφθούν υπόψη κατά την εξέταση του ζητήματος αν υφίσταται τέτοιος έλεγχος;
            
         
               4)
            
            
               Οποιοδήποτε πρόσωπο παρέχει υπηρεσία δημοσίου συμφέροντος (κατά την έννοια της σκέψεως 20 της αποφάσεως που εκδόθηκε επί της υποθέσεως C-188/89, Foster κατά British Gas plc) εμπίπτει κατ’ ανάγκη στο πεδίο εφαρμογής του άρθρου 2, παράγραφος 2, στοιχείο γ';
            
         
      Άρθρο 2, παράγραφος 2, στοιχεία β' και γ'
   
   
               5)
            
            
               Αν ένα πρόσωπο εμπίπτει στο πεδίο εφαρμογής οποιασδήποτε από τις δύο αυτές διατάξεις όσον αφορά ορισμένα από τα καθήκοντα, τις ευθύνες ή τις υπηρεσίες του, οι υποχρεώσεις αναφορικά με την παροχή πληροφοριών σχετικών με το περιβάλλον περιορίζονται στις πληροφορίες που αφορούν τα ως άνω καθήκοντα, ευθύνες και υπηρεσίες ή επεκτείνονται σε όλες τις σχετικές με το περιβάλλον πληροφορίες που γενικώς έχει στη διάθεσή του;
            
         
      (1)  Οδηγία 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου (ΕΕ L 41, σ. 26).